
ప్రైవేట్ పాఠశాలల ఫీజుల దోపిడీ వల్ల విద్యా వ్యవస్థ వ్యాపారంలా మారింది. ముఖ్యంగా పాఠశాల స్థాయిలో లక్షల్లో ఫీజులు వసూలు చేస్తున్నారు. టెక్నో, ఈ–టెక్నో, ఇంటర్నేషనల్, గ్లోబల్ లాంటి ఆకర్షించే పేర్లను పెట్టుకొని ఫీజుల పేరుతో, డొనేషన్స్ పేరుతో లక్షల్లో వసూలు చేస్తున్నారు. ప్రభుత్వ విద్య పతన స్థాయికి చేరుకొంది. ప్రభుత్వం ప్రైవేట్ విద్యా సంస్థలకు ఊతం ఇచ్చే విధంగా ఫీజులను పెంచుతుంది. కొన్ని రోజుల క్రితం ఫీజుల నియంత్రణకు ప్రొ.తిరుపతిరావు నేతృత్వంలో అధ్యయన కమిటీని నియమించింది ప్రభుత్వం. గతంలో ఎన్నో కమిటీలు నివేదికలు ఇచ్చినా ప్రభుత్వం పాటించుకున పాపాన పోలేదు. ప్రైవేట్ విద్యా సంస్థల కనుసన్నల్లోనే ప్రభుత్వమూ, కమిటీలూ పనిచేస్తున్నాయి. తెలంగాణ ప్రభుత్వం గత సాధారణ ఎన్నికల్లో కేజీ నుంచి పీజీ వరకు ఉచిత విద్యను అందిస్తామని హామీ ఇచ్చింది. ఈ హామీని అమలు చేసే సమయం వచ్చింది. కమిటీ నివేదిక ఎలా ఉన్నా దీని అమలుచేయాలి. ధనిక, పేద తేడాలు లేకుండా అందరికీ సమానమైన విద్యను అందించేందుకు చర్యలు తీసుకోవాలి. ఎన్ని కమిటీలు వేసినప్పటికీ ప్రభుత్వం చిత్తశుద్ధితో ఫీజులను నియంత్రించాలి. అప్పుడే బంగారు తెలంగాణా సాధ్యం అవుతుంది. ‍– చింత ఎల్లస్వామి, హైదరాబాద్

private paatasaalala pheejula dopidi valla vidya vyavastha vyaparamla maarindi. mukhyamgaa paatasaala sthaayilo lakshallo feejulu vasulu chestunnaru. techno, ee–techno, international, global lanti aakarshinche paerlanu pettukoni pheejula paerutho, donations paerutho lakshallo vasulu chestunnaru. prabhutva vidya patana sthaayiki cherukondi. prabhutvam private vidya samsthalaku ootham iche vidhamgaa pheejulanu penchutundi. konni rojula kritam pheejula niyantranaku pro.tirupatiraavu netrutvamlo adhyayana kamiteeni niyaminchindi prabhutvam. gatamlo enno kamiteelu nivedikalu ichina prabhutvam paatinchukuna papana poledu. private vidya samsthala kanusannallone prabhutvamuu, kamiteeluu panichestunnaayi. telamgaana prabhutvam gatha saadhaarana ennikallo kagi nunchi pg varaku uchita vidyanu andistaamani haami ichindi. ee haameeni amalu chese samayam vachindi. commity nivedika ela unna deeni amalucheyali. dhanika, pedha tedaalu lekunda andarikee samaanamaina vidyanu andinchenduku charyalu teesukovali. enni kamiteelu vesinappatiki prabhutvam chittasuddhito pheejulanu niyantrinchaali. appude bangaaru telamgaanaa saadhyam avutundi. ‍– chinta ellaswamy, hyderabad